

PROJEKTS uz 27.11.2023.

vēlamais datums izskatīšanai: IKSK 06.12.2023.

domē: 28.12.2023.

sagatavotājs, ziņotājs: Annija Dukāte

LĒMUMS

Ādažos, Ādažu novadā

2023. gada 28. decembrī **Nr.**«DOKREGNUMURS»

**Par iniciatīvu projektu “Biedrības “Kalngalieši” ikgadējās aktivitātes Kaimiņu dienas 2024. gadā īstenošana”**

Ādažu novada pašvaldība izskatīja biedrības “Kalngalieši” (reģ. Nr. 40008204799, juridiskā adrese: Cīruļu iela 10, Kalngale, Carnikavas pagasts, Ādažu novads, LV-2163 (turpmāk - Iesniedzējs)) 2023. gada 30. oktobra un8. novembra pieteikumus (reģ. Nr. ĀNP/1-11-1/23/5833 un Nr. ĀNP/1-11-1/23/6100) iniciatīvu projektam “Biedrības “Kalngalieši” ikgadējās aktivitātes Kaimiņu dienas 2024.gadā īstenošana” (turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir Kalngalē sarīkot ciema iedzīvotāju centrālo 2024. gada notikumu - tradicionālo vietējo pasākumu “Kaimiņu dienas”. Projekta ietvaros plānotas sporta spēles un komandu apbalvošana, aktivitātes bērniem un senioriem ar nelielu balvu pasniegšanu, aukstās zupas ēšana un zaļumballe.

Kopējais prognozētais pasākuma dalībnieku skaits ir no 150 līdz 170, no kuriem aptuveni 50 ir seniori.

Pasākums norisināsies 2024. gada 20. jūlijā. Projekta īstenošanas laiks, ņemot vēra sagatavošanos pasākumam un atskaišu iesniegšanu, ir no 2024.gada 20.maija līdz 20.augustam.

Projekta kopējais finansējums ir 1280 *euro* (t.sk. pašvaldības finansējums 1000 *euro* un rīkotāja finansējums 280 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| Nr. | Izdevumi | Vienību skaits | Vienas vienības cena (*euro*) | Izmaksas (*euro*) | Pašu un cits finans. (*euro*)\* | Pašv.  finans. (*euro*) |
| 1. | **Kaimiņu dienas socializācijas sadaļas atbalsta pozīcija.**  Mūziķi koncertam un zaļumballei | 1 | 1000 | **1000** | 0 | **1000** |
| 2. | Aukstā zupa, maize, limonāde, ūdens | 1 | 150 | **150** | 150 | **0** |
| 3. | Vienreiz lietojamie trauki, salvetes | 100 | 0,50 | **50** | 50 | **0** |
| 4. | Cienasts un saldumi bērniem (piem., burkāni, cukurvate, u.tml.) | 1 | 50 | **50** | **50** | **0** |
| 5. | Norises vietas noformējuma materiāli (siena un salmu ķīpas, to transportēšana) | 3 | 10 | **30** | 30 | **0** |
| **KOPĀ (t.sk., nodokļi):** | | | | **1280** | **280** | **1000** |

Ņemot vērā, ka pasākuma sporta aktivitātēm paredzēts finansējums 1000 *euro* apmērā Sporta nodaļas 2024. gada budžetā. 2023. gada 8. novembrī (reģ. Nr. ĀNP/1-11-1/23/6100) iesniegtajā precizētajā projekta tāmē atspoguļots tikai pasākuma socializēšanās sadaļai pieprasītais pašvaldības līdzfinansējums 1000 *euro* apmērā.

Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā, un secināja, ka projekts ir ieguvis 22 punktus (no 26), kā arī, ka tā norises un izdevumi atbilst projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātei “VTP12 “Iedzīvotāju dzīves stabilitāte un drošība” (uzdevums “U12.1.2 “Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”) un “VTP10 Sporta aktivitāšu pieejamība un daudzveidība” (uzdevums U10.3.2 “Rīkot sporta pasākumus”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī Izglītības, kultūras, sporta un sociālās komitejas 06.12.2023. atzinumu, Ādažu novada pašvaldības dome

**NOLEMJ:**

1. Atbalstīt biedrības “Kalngalieši” iniciatīvas projektu “Biedrības “Kalngalieši” ikgadējās aktivitātes Kaimiņu dienas 2024. gadā īstenošana” un piešķirt tam pašvaldības līdzfinansējumu 1000,- *euro* (viens tūkstotis *euro*).
2. Centrālās pārvaldes Juridiskajai un iepirkumu nodaļai 10 (desmit) darbdienu laikā pēc šī lēmuma pieņemšanas sagatavot līguma projektu 1. punkta izpildei, nosakot pienākumu biedrībai “Kalngalieši” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai līdz 2024. gada 30. maijam izmaksāt biedrībai “Kalngalieši” 1. punktā noteikto līdzfinansējumu 80 % apmērā no Attīstības un projektu nodaļas budžeta tāmes līdzekļiem. Līdzfinansējumu 20% apmērā pašvaldība izmaksā 10 (desmit) darbdienu laikā pēc finanšu atskaites un attaisnojuma dokumentu saņemšanas pašvaldībā.
5. Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, GRN,FIN, APN - @

Dukāte, 29165290